Le Mont-Saint-Michel

Le Mont-Saint-Michel ass eng franséisch Gemeng mat 30 Awunner (Stand 2016) am Departement Manche an der Regioun Normandie. D'Gemeng existéiert zënter dem Joer 708 op der fielseger Insel Mont Saint-Michel an der Baie du Mont-Saint-Michel am Wattemier vun der Normandie. D'Insel ass ronn ee Kilometer vun der Côte ewech an nëmmen ca. 55.000 m² grouss (Ëmfang: ca. 830 Meter). Nobäi sinn d'Mëndung vum Couesnon, d'Stad Avranches an d'Grenz mat der Bretagne. D'Landschaft heescht Avranchin. Ouni Konstruktioune wier d'Insel 92 Meter héich. Si ass bekannt fir déi befestegt Abtei Mont-Saint-Michel, déi d'Insel dominéiert an déi e Beispill ass fir normannesch Architektur (Bauufank: 1022). Am Klouschter hu bis an d'1960er Jore Benediktiner gelieft, zanter 2001 nees Patere vun de Gemeinschafte vu Jerusalem. De Mont-Saint-Michel ass eng wichteg Touristenattraktioun an der Géigend. Pro Joer gëtt e vu ronn 2,5 Millioune Leit besicht. De Bierg a seng Bucht gehéieren zënter 1979 zu de UNESCO-Weltkultierwen. Ausserdeem ass en och zanter 1998 Deel vun de Weltierwen Jakobswee a Frankräich. Literatur Millénaire du Mont-Saint-Michel 966–1966. Caisse nationale des monuments historiques, Paris 1966 (Katalog) Germain Bazin: Le Mont Saint-Michel. Histoire et archéologie de l'origine à nos jours. Hacker Art Books, New York 1978, ISBN 0-87817-190-8 Jacques Cailleteau (Hrsg.): Le Mont-Saint-Michel. Histoire & Imaginaire; Caisse nationale des monuments historiques et des sites. Éditions du patrimoine, Paris 1998, ISBN 2-85822-223-1 Daniel Leloup: Le village du Mont-Saint-Michel. Histoire d'un patrimoine mondial. Chasse-Marée, Douarnenez 2004, ISBN 2-9142-0842-1 Claude Quétel (Text), Jean Bernard (Photos): Der Mont-Saint-Michel. Theiss-Verlag, Stuttgart 2005, ISBN 3-8062-1964-8 Jean-François Seguin: Mont-Saint-Michel. La reconquête d'un site. Le Cherche Midi, Paris 1998, ISBN 2-86274-584-7 (Projet de rétablissement du caractère maritime du Mont-Saint-Michel) Um Spaweck Referenzen